ธปท.ยังไม่ห่วงฟองสบู่อสังหาฯ
ผู้ว่า ธปท.ยืนยันภาคอสังหาริมทรัพย์ไทยยังไม่ร้อนแรงจนน่าห่วง ยกเว้นในบางจุดราคาขึ้นสูงต้องติดตาม
21 ก.พ. 2556

ผู้ว่า ธปท.ยืนยันภาคอสังหาริมทรัพย์ไทยยังไม่ร้อนแรงจนน่าห่วง ยกเว้นในบางจุดราคาขึ้นสูงต้องติดตาม
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.) กล่าวว่า ภาวะการขยายตัวของภาคอสังหาริมทรัพย์ในภาพรวมยังไม่ได้ร้อนแรงจนน่าห่วง ส่วนในบางพื้นที่ในต่างจังหวัดหรือบางพื้นที่ที่ราคาอสังหาริมทรัพย์เพิ่มขึ้นสูงมาก เช่น ขอนแก่น  เข้าใจว่าเป็นเพราะในต่างจังหวัดมีข่าวเรื่องการสร้างรถไฟฟ้าความเร็วสูง สร้างถนนหนทางเชื่อมต่อกับประเทศเพื่อนบ้านในภูมิภาค รวมถึงมีข่าวการลงทุนต่างๆ ทำให้ราคาที่ดินหรืออสังหาริมทรัพย์ปรับขึ้นสูงเป็นบางจุด
“แต่ปรากฏการณ์นี้ยังไม่ได้เกิดขึ้นในภาพรวม ซึ่งธปท.กำลังติดตามดูอยู่ อย่างไรก็ตามราคาอสังหาริมทรัพย์ในไทยเราไม่ได้สูงเกินไปเมื่อเปรียบเทียบกับประเทศเพื่อนบ้าน ยกเว้นในบางเขต บางจุด ซึ่งการที่ราคาในภาคอสังหาริมทรัพย์บางพื้นที่ปรับขึ้นเป็นปัจจัยหนึ่งที่คณะกรรมการนโยบายการเงิน(กนง.)ไม่ตัดสินใจลดดอกเบี้ยลงจาก 2.75% ในการประชุมเมื่อวาน เพราะการลดดอกเบี้ยมันอาจจะไปกระตุ้น” นายประสารกล่าว